SRICHA พุ่งกระฉูด 13% ลุ้นกำไรปี 65 โตเด่นแตะ 409 ลบ. โบรกแนะซื้อเป้า 23 บ.
SRICHA พุ่งกระฉูด 13% ลุ้นกำไรปี 65 โตเด่นแตะ 409 ลบ. แถมแบ็กล็อกแน่น 2.3 พันลบ. รับรู้รายได้ไปอีก 2 ปีข้างหน้า
SRICHA พุ่งกระฉูด 13% ลุ้นกำไรปี 65 โตเด่นแตะ 409 ลบ. แถมแบ็กล็อกแน่น 2.3 พันลบ. รับรู้รายได้ไปอีก 2 ปีข้างหน้า
4 ก.พ. 2565

ผู้สื่อข่าวรายงานว่า วันนี้(4 ก.พ.2565) ราคาหุ้นบริษัท ศรีราชาคอนสตรัคชั่น จำกัด (มหาชน)  หรือ SRICHA  ณ เวลา 15.21 ณ เวลา 16.80 บาท บวก 1.90 บาท หรือ 12.75%  ด้วยมูลค่าซื้อขาย 87.33 ล้านบาท คาดเก็งกำไรผลงานปีนี้โตเด่นหลัง 9 เดือนแรกปี 2564 อยู่ที่ 346.38 ล้านบาท สูงกว่าทั้งปี 2563  อยู่ที่ 142.34 ล้านบาท และแนวโน้มปี 65 โดเด่นต่อเนื่อง

ด้านบริษัทหลักทรัพย์ ฟินันเซียไซรัส จำกัด (มหาชน) ระบุในบทวิเคราะห์ว่า SRICHA ผลประกอบการในช่วง 9 เดือนแรกของปี 2564 อยู่ที่ 346.38 ล้านบาท คิดเป็น 85% ของคาดการณ์ทั้งปี ขณะที่ทิศทางกำไรไตรมาส 4/2564 คาดชะลอตัวเมื่อเทียบจากไตรมาสก่อน หลังโครงการใหญ่ที่เป็นแหล่งรายได้หลักในช่วงก่อนหน้าอย่าง Harmony และ T3 ถูกส่งมอบ ขณะที่งานใหม่ที่รับเข้ามาเพิ่มอย่าง TOP และงานท่อของสิงคโปร์มีความคืบหน้าของงานไม่มากในช่วงเริ่มแรกของการก่อสร้าง
โดยฝ่ายวิจัยจึงคงประมาณการกำไรปี 2565 ที่ 409 ล้านบาท (เพิ่มขึ้น 188% เมื่อเทียบจากปีก่อน) ขณะที่งานใหม่จะมีเห็นความคืบหน้าที่ชัดเจนขึ้นตั้งแต่ไตรมาส 2/2565 ตามกรอบการรับรู้รายได้ 2 ปีในลักษณะ S-Curve หนุนให้กำไรปี 2565 คงคาดเติบโตดี 6% เมื่อเทียบจากปีก่อน เป็น 432 ล้านบาท บน Backlog ปัจจุบัน Secured 42% ของคาดการณ์รายได้ก่อสร้างที่ 2.4 พันล้านบาท ซึ่งถือว่า Conservative กว่าเป้าของบริษัทที่ 2.5 พันล้านบาท
ทั้งนี้ ฝ่ายวิจัยคงราคาเหมาะสมปี 2565 ที่ 23 บาท (อิงค่า PER 17 เท่า) และคงคำแนะนำซื้อ ระยะสั้นหุ้นได้แรงหนุนจากงบไตรมาส 3/2564 ออกมาดีกว่าคาด และแข็งแกร่งกว่ากลุ่มรับเหมาฯที่หดตัวแรง เมื่อเทียบจากทั้งไตรมาสและปีก่อน รวมถึงปัจจุบันมี Backlog แข็งแกร่ง 2.3 พันล้านบาท รับรู้รายได้ไปอีก 2 ปีข้างหน้า นอกจากนี้ คาดให้ผลตอบแทนเงินปันผลสูงราว 7-8% ต่อปี